《寿开元宫王眉叟真人》
元代·吴景奎

紫诰银章下浙江，群仙遥引散花幢。锦云缭绕开丹室，珠树玲珑见碧窗。

弄月吹笙秋鹤只，朝天飞舄晓凫双。朝来阿母蟠桃熟，丞相堂前醉玉缸。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。